Γιάννης Μετζικώφ

Ο Γιάννης Παπαδάκης-Μετζικώφ (Καστέλλι Κισσάμου, 1955) είναι Έλληνας ζωγράφος, σκηνογράφος και ενδυματολόγος.

Βιογραφία
Ο Γιάννης Παπαδάκης γεννήθηκε το 1955 στο Καστέλλι Κισσάμου Χανίων και μεγάλωσε στην Καστέλλα του Πειραιά. Ο πατέρας του, Μετζικώφ Παπαδάκης, καταγόταν από την Πλάκα Αποκορώνου Χανίων και η μητέρα του Ευαγγελία (το γένος Γιατίλη) είχε καταγωγή από τη Μικρά Ασία και τη Χίο. 

Απόφοιτος της Ανωτάτης Σχολής Καλών Τεχνών της Αθήνας το 1980, είχε δάσκαλο στο τμήμα ζωγραφικής τον Γιάννη Μόραλη και στο τμήμα σκηνογραφίας και ενδυματολογίας τον Βασίλη Βασιλειάδη. Μετά το πέρας της στρατιωτικής του θητείας και ενώ ήδη είχε παρουσιάσει τη δουλειά του σε αρκετές ατομικές και ομαδικές εκθέσεις ζωγραφικής και γλυπτικών κατασκευών στην Ελλάδα και το εξωτερικό, ασχολήθηκε με το θέατρο, συγκεκριμένα με τη σκηνογραφία και την ενδυματολογία. Ο Γιώργος Μιχαηλίδης ήταν ο άνθρωπος που για πρώτη φορά τον παρουσίασε στο κοινό με την παράσταση Κρίμα που είναι πόρνη, του Τζον Φορντ. Από τότε και για πολλά χρόνια εργάστηκε σε πλήθος παραστάσεων για το Εθνικό Θέατρο, το Κ.Θ.Β.Ε., τον Θ.Ο.Κ., το Θέατρο Τέχνης, την Εθνική Λυρική Σκηνή, το Μέγαρο Μουσικής Αθηνών, στα περισσότερα ΔΗ.ΠΕ.ΘΕ., σε ιδιωτικούς θιάσους, σε παραγωγές εκτός Ελλάδος και σε κάθε μορφή και είδος θεάτρου.

Έχει δουλέψει με σημαντικούς σκηνοθέτες (Κακογιάννη, Βολανάκη, Drese, Μπάκα, Βουτσινά, Κούνδουρο, Ευαγγελάτο, Καρτάλοφ, Μιχαηλίδη, Τσιάνο, Χουβαρδά, Ζελένσκι, Νικολαΐδη, Μαρμαρινό, Κακλέα, Τσακίρη, Χατζάκη, Τριβιζά, Χαραλάμπους, Γαβριηλίδη, Χρονόπουλο, Μαστοράκη, Φιλίππογλου, Κοντούρη κ.ά.), αλλά και χορογράφους όπως τη Ζουζού Νικολούδη, τον Δημήτρη Παπαϊωάννου κ.ά. Εκθέσεις του έχουν φιλοξενηθεί στο Μουσείο Καλών Τεχνών Πούσκιν της Μόσχας, στο Μουσείο Ερμιτάζ της Πετρούπολης, στο Mουσείο Επιστημών Πρίγκιπας Φίλιππος της Βαλένθιας, στη Μπιενάλε του Σαν Πάουλο, στην Αλ ντε Σααρμπέκ στις Βρυξέλλες και σε πολλές ελληνικές συλλογές και παρουσιάσεις.

Το φθινόπωρο του 2010 η Εθνική Πινακοθήκη της Ελλάδας τον τίμησε με πολύμηνη έκθεση, παρουσιάζοντας το σύνολο του εικαστικού έργου του στο θέατρο. Η έκθεση εγκαινιάστηκε στη γενέθλια πόλη του Χανιά και έκλεισε την πορεία της στο Covent Garden του Λονδίνου στις 26 Οκτωβρίου του 2011.

Έχει εκδώσει δύο βιβλία σχετικά με την δουλειά του: ένα λεύκωμα με φωτογραφίες κοστουμιών του από την θεατρική του πορεία και τα Ενδύματα και διηγήματα (2021, εκδόσεις Καπόν) που τιμήθηκε το βραβείο της Ακαδημίας Αθηνών το 2023  

Διδάσκει επί σειρά ετών στη Δραματική Σχολή του Εθνικού Θεάτρου, στη Δραματική Σχολή Αθηνών Γιώργος Θεοδοσιάδης, στην Ανωτέρα Δραματική Σχολή Ίασμος και στα σεμινάρια Ανοιχτή Τέχνη.

Είναι παντρεμένος με την Καίτη Περβαινά από το Άστρος Κυνουρίας και έχουν δύο κόρες, τη σκηνοθέτιδα Ρωξάνη Μετζικώφ και την Υακίνθη Μετζικώφ, φοιτήτρια σχολής καλών τεχνών.

 Θεατρικές παραστάσεις 
Ο Γιάννης Μετζικώφ έχει εργαστεί ως σκηνογράφος και ενδυματολόγος σε σχεδόν τριακόσιες παραστάσεις κάθε θεατρικού είδους. Ενδεικτικά:

 χρονική περίοδος παράσταση εταιρεία παραγωγής θέατρο Ελληνική Θεατρική Περίοδος 1992/1993 Μήδεια Εθνικό Θέατρο της Ελλάδας περιοδεία Ελληνική Θεατρική Περίοδος 1994/1995Ελληνική Θεατρική Περίοδος 1995/1996 Ερωτική αναρχία Θεατρικές Επιχειρήσεις Λεμπέση Θέατρο Λαμπέτη Ελληνική Θεατρική Περίοδος 1996/1997 Βολπόνε Εθνικό Θέατρο της Ελλάδας Θέατρο Rex Ελληνική Θεατρική Περίοδος 1997/1998 Απόψε αυτοσχεδιάζουμε Αμφι-θέατρο Σπύρου Ευαγγελάτου Αμφι-Θέατρο Ελληνική Θεατρική Περίοδος 1998/1999 Το παιχνίδι των ρόλων Θεατρική Εταιρία Πράξη Θέατρο Οδού Κεφαλληνίας Ελληνική Θεατρική Περίοδος 1998/1999 Ανθή Θεατρικές Επιχειρήσεις Λεμπέση Θέατρο Λαμπέτη Ελληνική Θεατρική Περίοδος 2000/2001 Μήδεια Αμφι-θέατρο Σπύρου Ευαγγελάτου περιοδεία Ελληνική Θεατρική Περίοδος 2003/2004 Μαρία Στιούαρτ Θεατρική Εταιρία Πράξη Θέατρο Οδού Κεφαλληνίας Ελληνική Θεατρική Περίοδος 2004/2005 Αυτοκράτωρ Μιχαήλ Κρατικό Θέατρο Βορείου Ελλάδος Βασιλικό Θέατρο Θεσσαλονίκης Ελληνική Θεατρική Περίοδος 2007/2008 Έντα Γκάμπλερ Δημοτικό Περιφερειακό Θέατρο Αγρινίου περιοδεία Ελληνική Θεατρική Περίοδος 2007/2008 Η Λοκαντιέρα Δημοτικό Περιφερειακό Θέατρο Αγρινίου περιοδεία Ελληνική Θεατρική Περίοδος 2013/2014 Ο έμπορος της Βενετίας Θεατρικός Οργανισμός Ακροπόλ Θέατρο Ακροπόλ Ελληνική Θεατρική Περίοδος 2014/2015 Τρωάδες Εθνικό Θέατρο της Ελλάδας περιοδεία

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

Παραπομπές

Πηγές
Αρχείο Εθνικού Θεάτρου - Γιάννης Μετζικώφ
Εθνική Πινακοθήκη - Γιάννης Μετζικώφ

Κατηγορία:Έλληνες σκηνογράφοι
Κατηγορία:Έλληνες ενδυματολόγοι
Κατηγορία:Καθηγητές της Δραματικής Σχολής του Εθνικού Θεάτρου
Κατηγορία:Απόφοιτοι της Ανωτάτης Σχολής Καλών Τεχνών Αθηνών